उन्होंने बताया कि घटना कल रात तब हुई जब दास महापात्र अन्य व्यक्तियों के साथ अपने पोते के इलाज के लिए अस्पताल गए थे जिसकी तबीयत खराब थी। सेठी ने चिकित्सक की ओर से दर्ज करायी गई शिकायत को उद्धृत करते हुए कहा कि डा. खिरोड़ चंद्र पाल ने दास महापात्र से अस्पताल के काउंटर से एक टिकट लाने के लिए कहा लेकिन उन्होंने बहुत ही तीखी प्रतिक्रिया जतायी और मुख्य जिला चिकित्सा अधिकारी :सीडीएमओ: का फोन नम्बर मांगा। उन्होंने कहा कि जब चिकित्सक ने सीडीएमओ का नम्बर देने से मना किया तो दास महापात्र ने बहुत ही अभद्र भाषा का इस्तेमाल किया और उस पर हमला किया जिससे उसे गंभीर चोट आयी।